**Անդրեա Մարիա Նալես** (գերմ.՝ Andrea Maria Nahles, հունիսի 20, 1970(1970-06-20)[…], Mendig, Mendig, Մայեն Կոբլենց, Ռայնլանդ Պֆալց, Գերմանիայի Ֆեդերատիվ Հանրապետություն և Weiler, Մայեն Կոբլենց, Ռայնլանդ Պֆալց, Գերմանիայի Ֆեդերատիվ Հանրապետություն), գերմանացի քաղաքական գործիչ, ԳՍԴԿ առաջնորդ (2018-2019 թվականներ)։ Անգելա Մերկելի երրորդ աշխատասենյակում 2013-2017 թվականներին զբաղեցրել Է Գերմանիայի աշխատանքի և հասարակական գործերի դաշնային նախարարի պաշտոնը։ Բունդեսթագի ընտրություններից հետո 2017 թվականին զբաղեցրել Է Բունդեսթագում ԳՍԴԿ խմբակցության նախագահի պաշտոնը։

Կենսագրություն
--------------

Անդրեա Նալեսը մեծացել է Ռայնլանդ Պֆալցի որմնադրի ընտանիքում։ 1989 թվականին ավարտել է վարժարանը և ստացել վկայական։ Բոննի համալսարանում սովորել է քաղաքական գիտություններ, փիլիսոփայություն և գերմանագիտություն։

18 տարեկանում անդամակցել է ԳՍԴԿ-ին, մի քանի տարի ղեկավարել է Կոբլենցայի տարածաշրջանային երիտասարդական կազմակերպությունը։ Ուսանողական տարիներին աշխատել է Բունդեսթագի պատգամավորի օգնական։ 1997 թվականին անդամակցել է կուսակցության վարչության կազմում, 2003 թվականից ԳՍԴԿ նախագահության անդամ։ ԳՍԴԿ-ում եղել է ժողովրդավարական ձախերի 21 ֆորումի համահիմնադիրը, միացել է կուսակցության ձախ թևին, խիստ քննադատել է Գերհարդ Շրյոդերի «Agenda 2010» ծրագիրը որպես նեոլիբերալ։

1998 թվականին առաջին անգամ ընտրվել է Բունդեսթագի պատգամավոր։ 2004 թվականին ձեռնամուխ է եղել դոկտորական ատենախոսության աշխատանքին, որը ստիպված է եղել ընդհատել 2005 թվականին Բունդեսթագում վերընտրվելու կապակցությամբ։ 2008 թվականի հունվարից Նալեսը Բունդեսթագում ընդգրկված է ԳՍԴԿ խմբակցության ղեկավարությունում։ 2013 թվականի դեկտեմբերի 17-ին Նալեսը նշանակվել է Գերմանիայի աշխատանքի և հասարակական գործերի դաշնային նախարարի պաշտոնում Անգելա Մերկելի կոալիցիոն կառավարությունում։

2017 թվականի սեպտեմբերի 27-ին ընտրվել է Բունդեսթագի ԳՍԴԿ խմբակցության նախագահ՝ դառնալով այդ պաշտոնում առաջին կինը։

2018 թվականի ապրիլի 22-ին ընտրվել է ԳՍԴԿ առաջնորդ (նաև այդ պաշտոնում դառնալով առաջին կինը կուսակցության 154-ամյա պատմության ընթացքում)։ Ստանալով ձայների 66  %-ը՝ Նալեսը հաղթել է Ֆլենսբուրգի քաղաքապետ, ոստիկանության նախկին աշխատակից Սիմոնա Լանգեի հետ դիմակայությունում և կուսակցության նախագահի պաշտոնում փոխարինել Մարտին Շուլցին, որը պաշտոնաթող Է եղել 2017 թվականի սեպտեմբերի 24-ի խորհրդարանական ընտրություններում սոցիալ-դեմոկրատների ծանր պարտությունից հետո։

2019 թվականի հունիսի 2-ին հրաժարական է տվել իր երկու պաշտոններից՝ կուսակցության առաջնորդ և Բունդեսթագի խմբակցության ղեկավար։ Պատճառը մայիսի 26-ի ընտրություններում անհաջողություններն էին. եվրոպական ընտրությունների արդյունքներով ԳՍԴԿ-ն ստացել է ձայների 15,8  %-ը, ինչը 11,5  %-ով ցածր է 2014 թվականին նրա արդյունքից և պատմության մեջ առաջին անգամ Կանաչների կուսակցության ցուցանիշներից, բացի այդ, նույն օրը Բրեմենի հողային ընտրություններում սոցիալ-դեմոկրատները վերջին 73 տարում առաջին անգամ զիջել են ՔԴՄ-ին։ ԳՍԴԿ նախագահի լիազորությունները վայր դրեց հունիսի 3-ին, իսկ խմբակցության ղեկավարինը՝ հունիսի 4-ին։

Անձնական կյանք
--------------

2009 թվականին Անդրեա Նալեսն ամուսնացել է արվեստաբան Մարկուս Ֆրինգսի հետ։ 2011 թվականին ամուսինները աղջիկ են ունեցել։

Հրապարակումներ
--------------

* *Frau, gläubig, links. Was mir wichtig ist*. Pattloch Verlag, München 2009, ISBN 978-3-629-02239-4.
* *Die Kamera sieht alles — Wie frau sich in Polit-Talkshows verhalten sollte*. In։ Sascha Michel, Heiko Girnth (Hrsg.)։ *Polit-Talkshows — Bühnen der Macht. Ein Blick hinter die Kulissen*. Bouvier, Bonn 2009, ISBN 978-3-416-03280-3, S. 174—176.

Ծանոթագրություններ
------------------

1. ↑
2. 1 2  Stammdaten aller Abgeordneten des Deutschen Bundestages
3. 1 2  Internet Speculative Fiction Database — 1995.
4. 1 2  FemBio տվյալների շտեմարան (գերմ.)
5. 1 2  *Deutsche Nationalbibliothek* Record #123778964 // Gemeinsame Normdatei (գերմ.) — 2012—2016.
6. ↑  Lisa Caspari und Ferdinand Otto (2017-09-27)։ «"Ab morgen kriegen sie in die Fresse"» (գերմաներեն)։ Zeit։ Վերցված է 2018-11-05
7. ↑  «Andrea Nahles: First woman to lead Germany's social democrats» (անգլերեն)։ BBC News։ 2018-04-22։ Վերցված է 2018-11-05
8. ↑  Thomas Wieder (2019-06-02)։ «Allemagne : la chef du Parti social-démocrate démissionne» (ֆրանսերեն)։ Le Monde։ Վերցված է 2019-06-02

Արտաքին հղումներ
----------------

* Биография(գերմ.)
* Биография(գերմ.)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Speculative Fiction Database |
|  |
| Բառարաններ և հանրագիտարաններ | Բրոքհաուս · Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| GND: 123778964 · ISNI: 000000004887738X · LCCN: no2003018973 · NLP: a0000003736727 · SUDOC: 161744311 · VIAF: 35372878 · WorldCat VIAF: 35372878 |

 |

 |